Page:Beowulf (Wyatt).djvu/124

100

Þā se wyrm onwoc,wrōht wæs genīwad; stonc ðā æfter stāne,stearc-heort onfand fēondes fōt-lāst;hē tō forð gestōp dyrnan cræftedracan hēafde nēah. Swā mæg unfǣgeēaðe gedīgan wēan ond wræc-sīð,sē ðe Waldendes hyldo gehealdeþ.Hord-weard sōhte georne æfter grunde,wolde guman findan, þone þe him on sweofotesāre getēode; hāt ond hrēoh-mōd*hlǣw oft ymbehwearf ealne ūtan-weardne;ne ðǣr ǣnig mon on þǣm wēstenne.Hwæðre hilde gefeh, bea[du]-weorces; hwīlum on beorh æthwearf, sinc-fæt sōhte;hē þæt sōna onfand, ðæt hæfde gumena sumgoldes gefandod, hēah-gestrēona.Hord-weard onbād earfoðlīce,oð ðæt ǣfen cwōm; wæs ðā gebolgenbeorges hyrde, wolde se lāða līge forgyldan drinc-fæt dȳre.Þā wæs dæg sceacen wyrme on willan;nō on wealle leng bīdan wolde,ac mid bǣle fōr, fȳre gefȳsed.Wæs se fruma egeslīc lēodum on lande,swā hyt lungre wearð on hyra sinc-gifansāre geendod.